b'\n_START_ARTICLE_\n\xc4\xaeterptin\xc4\x97s sistemos\n_START_PARAGRAPH_\n\xc4\xaeterptin\xc4\x97 sistema (angl. Embedded system)\xc2\xa0\xe2\x80\x93 tai \xc4\xaf kit\xc4\x85 \xc4\xafrengin\xc4\xaf \xc4\xafterpta elektronin\xc4\x97 sistema, kuri valdo t\xc4\x85 \xc4\xafrengin\xc4\xaf pagal jai u\xc5\xbeduot\xc4\x85 program\xc4\x85. \xc4\xaeterptin\xc4\x97se sistemose pagrindin\xc4\x97 sudedamoji dalis yra skaitmeninis procesorius arba \xc5\xa1erdis (branduolys) (angl. kernel). Jis atlieka programuojam\xc4\x85 skaitmenin\xc4\x97s informacijos apdorojim\xc4\x85. Prie skaitmeninio procesoriaus yra prijungiami \xc4\xafvair\xc5\xabs specializuoti elektroniniai komponentai, skirti informacijos surinkimui, dekodavimui, skaitmeniniam apdorojimui, valdymo signal\xc5\xb3 formavimui, matavimui, diagnostikai, komunikacijoms ir t. t. Sud\xc4\x97tingesn\xc4\x97se \xc4\xafterptin\xc4\x97se sistemose gali dirbti keli, keliolika arba net keliasde\xc5\xa1imt procesori\xc5\xb3._NEWLINE_\xc4\xaeterptini\xc5\xb3 sistem\xc5\xb3 projektavimas ir gamyba atitinka strateginius Lietuvos tikslus. Lietuvos \xc4\xafmon\xc4\x97s, dirban\xc4\x8dios \xc4\xafterptini\xc5\xb3 sistem\xc5\xb3 k\xc5\xabrimo ar j\xc5\xb3 taikymo srityse: \xe2\x80\x9eEldes\xe2\x80\x9c, \xe2\x80\x9eElgama-Elektronika\xe2\x80\x9c, NAVITUS LT (anks\xc4\x8diau Elgama Sistemos), \xe2\x80\x9eSelteka\xe2\x80\x9c, \xe2\x80\x9eEuropos telemetrijos servisas\xe2\x80\x9c, \xe2\x80\x9eTeltonika\xe2\x80\x9c, \xe2\x80\x9eAxis Industries\xe2\x80\x9c, \xe2\x80\x9eELINTA\xe2\x80\x9c ir kt._NEWLINE_Vilniaus Gedimino technikos ir Kauno technologij\xc5\xb3 universitetuose ruo\xc5\xa1iami \xc4\xafterptini\xc5\xb3 sistem\xc5\xb3 pakraipos specialistai, atliekami moksliniai tiriamieji bei taikomieji darbai.'